เงินบาทเปิด 31.25/27
ธนาคารซีไอเอ็มบีไทย รายงาน เงินบาทเปิด 31.25/27 คาดการซื้อขายเบาบางเริ่มเข้าสู่ช่วงวันหยุดยาว
23 ธ.ค. 2554

ธนาคารซีไอเอ็มบีไทย รายงาน เงินบาทเปิด 31.25/27 คาดการซื้อขายเบาบางเริ่มเข้าสู่ช่วงวันหยุดยาว
นักบริหารเงินจากธนาคารซีไอเอ็มบี ไทย จำกัด เปิดเผยว่า เช้าวันนี้เงินบาทเปิดตลาดที่ระดับ 31.25/27 บาท/ดอลลาร์ จากวานนี้ที่ปิดตตลาดที่ระดับ 31.26/30 บาท/ดอลลาร์
ขณะที่เมื่อคืนนี้ กระทรวงพาณิชย์สหรัฐปรับลดการประเมินจีดีพีไตรมาส 3 ลงมาอยู่ที่ 1.8% จากที่ประมาณการไว้ก่อนหน้านี้ที่ 2% แต่กระทรวงแรงงานสหรัฐเปิดเผยว่า จำนวนผู้ขอรับสวัสดิการว่างงานครั้งแรกในรอบสัปดาห์ที่สิ้นสุดวันที่ 17 ธ.ค. ลดลง 4,000 ราย มาอยู่ที่ระดับ 364,000 ราย ซึ่งเป็นระดับต่ำสุดนับตั้งแต่เดือนเม.ย. 2551
ทั้งนี้ ประเมินว่าระหว่างวันค่าเงินบาทจะเคลื่อนไหวในกรอบ 31.20-31.35 บาท/ดอลลาร์ เนื่องจากไม่พบปัจจัยใหม่ที่ต้องติดตามเป็นพิเศษในระยะนี้ เนื่องจากเริ่มเข้าสู่ช่วงวันหยุดยาวสิ้นปี ทำให้บรรยากาศในตลาดการเงินอาจเบาบางลง
วันนี้ วันศุกร์ มีรายงานตัวเลขเศรษฐกิจของสหรัฐฯ ดังนี้ กระทรวงพาณิชย์สหรัฐเปิดเผยรายได้ส่วนบุคคลเดือนพ.ย., กระทรวงพาณิชย์สหรัฐเปิดเผยยอดสั่งซื้อสินค้าคงทนเดือนพ.ย. และ กระทรวงพาณิชย์สหรัฐรายงานยอดขายบ้านใหม่เดือนพ.ย.